ปัจจุบันแม่รักษาโรคหอบหืดอยู่ครับ ได้รับยามาพ่นที่บ้าน ยาขยายหลอดลม เวลาเช้าแม่จะไอมีเสมหะเหนียวไม่มีสี มีอาการหอบเล็กน้อย พอพ่นยาที่ให้มา อาการทุกอย่างจะดีขึ้นอยู่ได้ปกติทั้งวันครับ แต่ผมสงสัยตรงที่เวลานัดแล้วฟังเสียงปอด จะบอกว่ามีเสียงดังอยู่ ผมเลยสงสัยว่าอาการหอบไม่ดีขึ้น หรือว่าแม่เป็นถุงลมโป่งพอง เพราะประวัติมีคนในครอบครัวสูบบุหรี่ ด้วยครับ ปกติหอบหืดฟังเสียงปอดจะดังไหมทุกครั้งเลยไหมครับครับ
สวัสดีค่ะ โรคหอบหืด (asthma) เป็นโรคที่เกิดจากการที่มีหลอดลมตีบในปอดเป็นช่วงๆ จากการที่มีสิ่งกระตุ้น. เช่น การติดเชื้อ ละอองเกสร ไรฝุ่น เป็นต้นสามารถอ่านเพิ่มเติมได้ที่นี่ส่วนโรคถุงลมโป่งพอง เกิดจากการอักเสบและการทำลายของถุงลมที่ปอด และเนื้อเยื่อปอด ซึ่งสาเหตุมักพบบ่อยได้แก่ บุหรี่สามารถอ่านเพิ่มเติมได้ที่นี่ทั้ง 2โรค การตรวจร่างกายเบื้องต้นอาจจะคล้ายคลึงกัน หากพบในผู้สูงอายุ จึงทำให้การแยกโรคจากกันทำได้ไม่ชัดเจนค่ะ ซึ่งหากจะวินิจฉัยโรคแยกโรคชัดเจน แพทย์อาจแนะนำให้ตรวจเพิ่มเติมอื่นๆ เช่น ทดสอบสมรรถภาพปอด เป็นต้นจากที่ เล่ามา แนะนำให้รอติดตามการรักษา และสอบถามรายละเอียดเพิ่มเติมเรื่องโรคที่เป็นอยู่กับแพทย์ที่ดูแลนะคะ